Zesta-Puntako Nazioen Liga

Aritz Erkiaga, Imanol Lopez, Eñaut Urreisti, Unai Lekerika, Elaia Gojenola (Berriatua Zesta Puntakoa), Helena Barrenetxea (DUJA Durango Jai Alai taldekoa), Maia Goikoetxea eta Maialen Aldazabal.
Zesta-Puntako Nazioen Liga Euskal Pilotaren Nazioarteko Federakuntzak mundu mailan antolatu duen zesta puntako pilotari onenen txapelketa da. Lehenengo edizioa Gernika-Lumon antolatu dute 2025ean.

 Historia 
Txapelketaren lehen edizioa 2025ean antolatu dute, ekainaren 1etik 6ra. Lehen aldiz euskal selekzioak partu hartu du Nazioarteko Euskal Pilota Federazioak antolatutako txapelketa batean. Lehiakideak Euskadi, Frantzia, Espainia, Mexiko, Ameriketako Estatu Batuak eta Filipinak izan ziren.

 Irabazleak gizonezkoetan 
Gizonezkoetan euskal selekzioa Frantziakoari gailendu zitzaion finalean. Aritz Erkiagak eta Imanol Lopezek urrezko domina eta txapela lortu zituzten. Garaipenari esker, euskal selekzioa 2026an Argentinan antolatuko den Munduko Txapelketetarako sailkatu zen.  Finalerdietan espero baino gehiago kostatu zitzaien euskal selekzioari Espainiakoari irabaztea (Erik Mendizabal eta Gorka Mugartegi aritu ziren). Kostata aritu ziren, batez ere lehen setean. Frantziako selekzioak (Ludovic Laduxe, eta Thibault Basque), berriz, nahiz eta 2-0 irabazi, neurketa gogorra jokatu behar izan zuen AEBetako salekzioarekin (Gorka eta Joan Sorozabalen aurka).

 Irabazleak emakumezkoetan 
Emakumezkoetan finalean Espainiako selekzioa izan zen irabazlea (Erika Mugartegi eta Arai Lejardi), finalean euskal selekzioko Elaia Gogenola eta Maia Goikotxeari irabazita.

Maia Goikoetxea Bilbao eta Elaia Gogenola Krajak berriatuar bikoteak Euskal Selekzioaren debuta egin zuen eta 25 minutu behar izan zituen Euskal Pilotako Nazioen Ligako lehen garaipena lortzeko, 15-3 eta 15-2 emaitzarekin. Aurkariak Frantzia ordezkatzen zuten Oihana Sorozabal eta Xana Gonzalez izan ziren. Hurrengo aurkarien lehian galdu egin zuten. Une horretan Munduko txapeldunak ziren eta Espainia ordezkatzen zuten Erika Mugartegi eta Arai Lejardi markinarrak izan ziren garaileak. Espainiaren aurkako lehen duelu ofizialean, errespetuz eta normaltasunez jokatu zen Nazioen Ligan.

 Parte hartzaileak 
Zortzi pilotari hauek osatuko dute euskal selekzioa: Aritz Erkiaga, Imanol Lopez, Eñaut Urreisti, Unai Lekerika, Elaia Gojenola (Berriatua Zesta Puntakoa), Helena Barrenetxea (DUJA Durango Jai Alai taldekoa), Maia Goikoetxea eta Maialen Aldazabal. 

Frantziako selekzioan, berriz, bost euskal puntista daude: Ludovic Ladutxe, Jon Tanburindegi, Thibault Basque, Oihana Sorozabal eta Xana Gonzalez. Euskal Herriko hiru emakumezko arituko ziren Espainiarekin Nazioen Ligan: Erika Mugartegi, Arai Lejardieta Lur Lejardi. Gizonezkoetan, berriz, lauk jokatu zuten: Gorka Mugartegik, Erik Mendizabalek, Ruben Bailok eta Cosme Agirrek.

 Erreferentziak 

 Ikus, gainera 

 Munduko Pilota Txapelketa

Kategoria:Zesta punta txapelketak
Kategoria:2025 kirolean

 Kanpo estekak 
 Webgune ofiziala

 Euskal Pilotaren Nazioarteko Federakuntza